رئيس الحكومة ولكن هاد المرة بالكاسكيطة الحزبية كامين عام للبي جي دي قال اليوم فاكادير فلقاء نظماه شبيبة حزبو عاود هاجم القاسم الانتخابي. قال للاحزاب اللي دافعات عليه باللي تجموع على حزبو حقاش حزبو ينافسوه بما سماه “العمل النزيه والشريف” واكد ان هاد الشي اللي داروه “داروه باش يأثررو على قدرات ونتائج المصباح”. امين عام العدالة والتنمية توضح ان حزبو غادي يواجه “القاسم الغريب والشاذ وغير الديمقراطي، ولتوضيح الأمر للمواطنين” وقال باللي معول على ذكاء المواطنين. كما استغرب نفس المسؤول الحزبي ما سماه الممارسات السريالية. وقال باللي كنشوفو اليوم ممارسات من “خلال سلسلة الاعداد للانتخابات المقبلة بالأمور السريالية، وبأنها غريبة وعجيبة”. اعتبر ان هاد القاسم الانتخابي هدفو يبلق الجماعات الترابية ويأثر من فرص العدالة والتنمية فالانتخابات المقبلة”. وحمل مسؤولية هاد الشي اللي غادي يوقع للاحزاب اللي دافعات على هاد القاسم. 
امين عام البي جي دي: كاينة سريالية فالاعداد للانتخابات و=للاحزاب= فشلتو تنافسونا مشيتو للقاسم الانتخابي